เพลย์ออฟทรหด แดนไท เข้าป้ายซิวแชมป์ดวลวสวิง บุญชู 
แดนไท บุญมา โปรกอล์ฟดาวรุ่งวัย 20 ปี จากสุโขทัย ดวลเพลย์ออฟกับ อติวิชญ์ เจนวัฒนานนท์ ถึง 4 หลุม ก่อนเอาชนะคว้าแชมป์กอล์ฟอาชีพ บุญชู เรืองกิจ แชมเปียนชิพ 2016 รับเงินรางวัล 612,500 บาท ที่แรนโช ชาญวีร์ รีสอร์ตแอนด์คันทรีคลับ เมื่อวันอาทิตย์ที่ 25 ธ.ค. ในขณะที่ธงชัย ใจดี ซึ่งต้องคว้าแชมป์นี้ให้ได้เพื่อติดอันดับท็อป 50 ของโลกก่อนสิ้นปี ได้แค่อันดับ 6 ร่วม,การแข่งขันกอล์ฟ บุญชู เรืองกิจ แชมเปียนชิพ 2016 โคแซงชั่นระหว่าง สิงห์ออลไทยแลนด์กอล์ฟทัวร์ กับเอเชียนดีเวลล็อปเมนต์ทัวร์ (เอดีที) ชิงเงินรางวัลรวม 3.5 ล้านบาท ระหว่างวันที่ 22-25 ธ.ค. ที่แรนโช ชาญวีร์ รีสอร์ตแอนด์คันทรีคลับ อ.ปากช่อง จ.นครราชสีมา,โดยในวันอาทิตย์ที่ 25 ธ.ค. เป็นการแข่งขันรอบสุดท้าย ปรากฏว่า แดนไท บุญมา โปรจากสุโขทัย อดีตนักกอล์ฟทีมชาติไทยเจ้าของ 2 เหรียญทองซีเกมส์ที่พม่าปี 2013 สามารถคว้าแชมป์ไปครองได้สำเร็จ หลังเพลย์ออฟชนะ แจ๊ซ (อติวิชญ์) เจนวัฒนานนท์ หลังจากทั้งคู่ทำสกอร์รวมเท่ากันที่ 15 อันเดอร์ ต้องเพลย์ออฟที่หลุม 18 พาร์ 4 สั้นระยะ 340 หลา เพื่อหาแชมป์ซึ่งในการเพลย์ออฟ 2 หลุมแรกทั้งคู่ต่างเซฟพาร์ไว้ได้ ส่วนในการเพลย์ออฟหลุมที่ 3 ก็เก็บเบอร์ดี้ได้ทั้งคู่ แต่ในการเพลย์ออฟหลุมที่ 4 อติวิชญ์ ออกไดรเวอร์ทีออฟไปตกทราย ขณะที่แดนไททีออฟด้วยเหล็กยาวไปกลางแฟร์เวย์และตีช็อตสองไปออนกรีนห่างระยะเพียง 2 คันธง ขณะที่อติวิชญ์ตีช็อตสองไปตกทรายอีกครั้งที่หน้ากรีนและระเบิดทรายไปออนกรีนระยะไกล ขึ้นไปเซฟพาร์ไม่ลง ส่วนแดนไทพัตต์เบอร์ดี้พลาด แต่เซฟพาร์ระยะเพียง 1 หลาลงไป ทำให้แดนไทคว้าแชมป์ บุญชู เรืองกิจ แชมเปียนชิพ 2016 ไปครอง พร้อมกับรับเงินรางวัล 612,500 บาท ส่วนแจ๊ซได้ที่สองรับเงินรางวัล 402,500 บาท,ทางด้าน ธงชัย ใจดี ซึ่งจะต้องคว้าแชมป์รายการนี้เพื่อทำอันดับโลกให้อยู่ในท็อป 50 ก่อนสิ้นปี รอบนี้ทำสกอร์เพิ่ม 2 อันเดอร์ สกอร์รวม 13 อันเดอร์ ได้ที่ 6 ร่วม ส่วน พรหม มีสวัสดิ์ ทำสกอร์เพิ่มในรอบนี้ได้ถึง 9 อันเดอร์ สกอร์รวม 14 อันเดอร์ ได้ที่ 3 ร่วมกับ รฐนน วรรณศรีจันทร์ และ เจมส์ บรายน์ จากสกอตแลนด์ ขณะที่ ชนะโชค เดชภิรัตนมงคล ผู้นำรอบที่แล้ว รอบนี้ตีเกิน 2โอเวอร์ ทำสกอร์รวม 12 อันเดอร์ ได้ที่ 10 ร่วมกับ กิรเดช อภิบาลรัตน์,บุญชู เรืองกิจ แชมเปียนชิพ นี้เป็นรายการปิดฤดูกาลออลไทยแลนด์กอล์ฟทัวร์ 2016 โดยผู้ที่คว้าแชมป์เงินรางวัลออลไทยแลนด์กอล์ฟทัวร์รวมสูงสุดประจำฤดูกาลได้แก่ อุดร ดวงเดชา ที่ทำเงินทั้งสิ้น 1,489,225 บาท และนับเป็นครั้งที่ 2 หลังจากเคยคว้าได้เมื่อปี 2010.
แดนไท บุญมา โปรกอล์ฟดาวรุ่งวัย 20 ปี จากสุโขทัย ดวลเพลย์ออฟกับอติวิชญ์ เจนวัฒนานนท์ถึง 4 หลุม ก่อนเอาชนะคว้าแชมป์กอล์ฟอาชีพ บุญชู เรืองกิจ แชมเปียนชิพ 2016 รับเงินรางวัล 612,500 บาท 
แดนไท บุญมา,บุญชู เรืองกิจ แชมเปียนชิพ 2016,สิงห์ออลไทยแลนด์กอล์ฟทัวร์ 2016,เอเชียนดีเวลล็อปเมนต์ทัวร์